Foto: AFP Ukrainaning Qo‘shma Shtatlardagi elchixonasi Rossiyani qanday to‘xtatish mumkinligini ma’lum qildi. Bu haqda vakolatxonaning tvitterdagi sahifasida xabar berilgan. Bayonotga ko‘ra, Rossiya tomoni tinchlikka erishishning kuch imkoniyatlarini sinovdan o‘tkazmoqda. «Uni (Rossiyani) to‘xtatish mumkin, biroq bunda faqat xalqaro hamjamiyatning haqiqiy harakatlarini ko‘rsatib berish talab etiladi», - deyiladi postda. Tvitga Ukraina elchisi Valeriy Chaliyning Fox News telekanali studiyasidan olingan fotosurati ilova qilingan. Eslatib o‘tamiz, avvalroq FXX ukrainalik dengizchilar so‘roq qilingani aks etgan videoni tarqatgandi. Rossiya Federal xavfsizlik xizmati Kerch bo‘g‘ozidagi mojaroda qo‘lga olingan ukrainalik harbiy xizmatchilar so‘roqqa tutilgani tasvirlangan uchta videoni e’lon qildi. Videodagi shaxslarning ismi, lavozimini tasdiqlovchi hech qanday ma’lumot yo‘q.